Noile date INS: PIB-ul României a crescut cu doar 0,8% anul trecut, față de 2023
Produsul Intern Brut estimat pentru ultimul trimestru al anului trecut a fost de 451,391 miliarde de lei, în creștere cu 0,6% față de trimestrul anterior și cu 0,5% față de perioada similară a anului 2023, arată un nou set de date publicat joi de Institutul Național de Statistică (INS). PIB-ul estimat pentru anul trecut a fost de 1.760,11 miliarde de lei, în creștere cu 0,8% față de 2023.